Ларамаза дацара 1828-чу шарахь Дег1астанахь ша имам а кхайкхийна, т1ом беш волу Г1еза-Мохьмад 1831-чу шарахь Нохчийчу вар. Цунна улло а х1оьттина Таркхахь, Дербентехь биначу т1емашкахь дакъалецира нохчаша Таймин Биболат, Ташо-Хьаьжа а коьртехь волчу шина эскарца. Ткъа 1832-чу шарахь Гимрахь шен эскарна паччахьан салташа го бича, Нохчийчу г1о доьхуш стаг хьажийра Г1еза-Мохьмада. Вухавенчу геланчас беана хаам ирча бара: паччахьо ахча а делла эцначу ямартхочо тешнабехкаца вийна Таймин Бийболат.